b'\n_START_ARTICLE_\nAbraham Hija\n_START_SECTION_\n\xc5\xbdivljenje in delo\n_START_PARAGRAPH_\nNjegovo ime Savasorda izhaja iz arabskega S\xc3\xa2hib as-\xc5\xa0urta, kar je dejansko pomenilo njegov uradni polo\xc5\xbeaj v mestni upravi. \xc5\xbdivel je v Barceloni pod kr\xc5\xa1\xc4\x8dansko vlado._NEWLINE_Njegova dela, pisana v arab\xc5\xa1\xc4\x8dini, je leta 1145 prevedel v latin\xc5\xa1\xc4\x8dino Platon iz Tivolija (1134-1145). Druga\xc4\x8de pa je v ve\xc4\x8dini pisal v hebrej\xc5\xa1\xc4\x8dini ali judeoarab\xc5\xa1\xc4\x8dini._NEWLINE_Arabsko pisana dela so vsebovala kvadratne ena\xc4\x8dbe. Druga dela so bila s podro\xc4\x8dja astronomije, matematike, zemljemerstva in prera\xc4\x8dunavanja koledarjev. Napisal je tudi dve religiozni deli: Hegjon ha-Nefe\xc5\xa1 o kesanju in Svitek razodetja (Megillat ha-megale) o odre\xc5\xa1itvi._NEWLINE_Svitek razodetja je bil pogled na judovsko zgodovino. Delo je vsebovalo tudi astrolo\xc5\xa1ke poglede. Trdil je, da je napovedal odre\xc5\xa1eni\xc5\xa1ko prihodnost.'